วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
7 ต.ค. 2559

SET ทรงตัวในกรอบ ยังเน้นเพียง “Trading” ต่อไป…. “ซื้อ” IRPC
ดัชนี SET อยู่ที่ 1,507.95 จุด -5.91 จุด -0.39% ปริมาณซื้อขาย 25,307  ลบ.
 
แนวรับ :          1,490 / 1,480          แนวต้าน :          1,519 / 1,524
 
สรุปทิศทางและแนวโน้มตลาด
SET ทรงตัว: ในทิศทางเดียวกับตลาดหุ้นภูมิภาค เนื่องจากนักลงทุนชะลอการลงทุนรอผลตัวเลขจ้างงานสหรัฐฯในคืนนี้ และผลการโต้วาทีระหว่าง นางฮิลารี่ และนายทรัมป์คืนวันอาทิตย์ที่จะถึง แนะนำแบ่งพอร์ตบางส่วนเพื่อ “Trading” ต่อไป และยังคงไม่เพิ่มน้ำหนักลงทุนในพอร์ตหลัก มีจุด stop loss ที่ 1,495 จุด (ขายส่วนที่ Trading ออกมา กรณีที่ SET Index หลุด 1,495 จุด)
“เลือกซื้อ” IRPC: 1) การปรับสูงขึ้นของค่าการกลั่น (Refining Margin) จากระดับ US$3/bbl ในเดือน ส.ค.มาที่ระดับ US$7/bbl ในปัจจุบัน และคาดว่าค่าการกลั่นจะทรงตัวในระดับสูงไปจนถึงปลายปีนี้ หรือช่วงฤดูหนาวที่มีความต้องการใช้น้ำมันดีเซลเพิ่มขึ้น 2) ราคาหุ้นยังคง laggard หุ้นกลุ่มโรงกลั่น 3) การ Upgrade โรงกลั่น  โครงการ UHV เริ่มเข้ามาตั้งแต่เดือน ก.ค. แล้ว หนุนอัตรากำไรให้ดีขึ้น 4) ปัจจุบันให้ผลตอบแทนจากเงินปันผลสูงถึง 5.4-6.8% และ 5) ทางเทคนิคลุ้นทะลุแนวต้านระยะสั้น 5.15/5.30 บาท ก่อนจะวิ่งเข้าหา ราคาเป้าหมายทางพื้นฐานที่ 6.80 บาท
 
หุ้นที่น่าสนใจทางเทคนิค
MONO “ซื้อ” ราคาหุ้นยืนเหนือเส้นค่าเฉลี่ย 3 เดือน พร้อมปริมาณการซื้อขายสนับสนุน สอดคล้องกับเครื่องมือ DI+ และ MACD มีทิศชี้ขึ้น เป็นจังหวะเก็งกำไรด้วยราคาเป้าหมาย 3.38 บาท
SYNTEC “ซื้อ” ราคาหุ้นแกว่งตัวสร้างฐานขึ้นในกรอบแคบ เหนือเส้นค่าเฉลี่ย เครื่องมือ DI+ ตัด DI- ขึ้น และ MACD ใกล้ตัด 0 เป็นจังหวะเก็งกำไร มีเป้าแรกที่ 3.82 และถัดไปที่ 4.00 บาท
SALEE “ซื้อ” ราคาหุ้นฟื้นตัวขึ้นต่อเนื่อง พร้อมปริมาณการซื้อขายหนาแน่น เครื่องมือ DI+ และ MACD มีทิศชี้ขึ้น เป็นจังหวะเก็งกำไร มีเป้าหมายแรกที่ high ก่อนหน้าที่ 1.66 หากทะลุได้จะมีเป้าต่อไปที่ 1.74 บาท